משרד החינוך
המזכירות הפדגוגית
אגף רוח וחברה

הפיקוח על הוראת מדעי החברה
יחידת השכלה כללית במדעי החברה

 הצעה בין תחומית בנושא גיל ההתבגרות לתשע"ה
רציונל:

גיל ההתבגרות הינו משמעותי ביותר מבחינת ההתפתחות הנפשית - פסיכולוגית שלנו. בשנים אלו מתפתחת ומתעצבת האישיות, הזהות והתפיסה העצמית, היחסים החברתיים שלנו, תפיסתנו את מקומנו בתוך החברה וכן זהותנו המינית.
בעידן הפוסט מודרני גיל ההתבגרות הולך ומתארך. מתבגרים חווים שינויים רבים בתחום האישי החברתי  הקוגנטיבי והמוסרי הנמשכים לאורך זמן ולכן חלק מהמתבגרים חווים לחצים ומשברים. יחד עם הזהות העצמית המתגבשת עולה גם השאלה הפנימית של המתבגרים ביחס למקומם בחברה. אנו רואים בגיל זה את ילדינו מחשיבים יותר ויותר את דעתם של חבריהם. הם מנסים לחקות נורמות לבוש, התנהגות וצריכה של בני גילם ומבלים איתם יותר ויותר על חשבון הזמן עם המשפחה. בגילאים אלו קיים צורך להיות חלק מקבוצת השתייכות. בצד כל אלה עולה חשש מדחייה על ידי חבריהם. הם חוששים מהדרך בה ישפטו על ידם ומה יאמרו עליהם. יש להם צורך גדול להיות מקובלים חברתית או לפחות להגדיר לעצמם נישה בתוך החברה. במסגרת היחידה ייחשף התלמיד למגוון סוגיות הקשורות לגיל ההתבגרות כמו סוגי התחברות, שימוש ברשתות החברתיות, זוגיות ועוד.
מטרות:

· הכרות עם דילמות וסוגיות הקשורות לגיל ההתבגרות
· הכרות עם השינויים המאפיינים את גיל ההתבגרות
· חיזוק יכולת ההתמודדות עם האתגרים שמזמן גיל ההתבגרות
· פיתוח רגישות וסובלנות לזולת
· אמפטיה כלפי סוכני החברות הנמצאים בקשר עם המתבגר.
מצ"ב חומרי למידה/הפניות לחומר רקע בנושא .תכנים אלו אינם נכללים במסגרת תה"ל בפסיכולוגיה בהיקף של 2 יחידות לימוד . על כן התכנית מתאימה לכל תלמידי כיתות י'.
	היחידה
	מושגים ותיאוריות
	שעות
	המלצות לדרכי הוראה/הערכה

	מבוא – מדעי החברה מהם (פסיכולוגיה מהי? סוציולוגיה מהי?; הצגת מסגרת היחידה והקשרה למדעי החברה
	הגדרת המושגים פסיכולוגיה, סוציולוגיה
	2 שעות
	מצ"ב הצעה לפעילות בקובץ נפרד
הערה: ניתן לדלג על חלק זה או להתיחס אליו בתמציתיות ולהרחיב בנושאים האחרים שהוצעו

	גיל ההתבגרות סער ודחק או גיל שיכול להיות רגיל
	קורט לוין

מרגרט מיד
בנדורה
	2 ש'
	התלמידים יתבקשו לבחון על גבי רצף נתון עד כמה הם תופסים את גיל ההתבגרות כגיל של סער ודחק או גיל רגיל. בהמשך תוצגנה הגישות השונות ויתקיים דיון המשווה בין הגישות התיאורטיות לגיל ההתבגרות לחוויה הסובייקטיבית בכיתה.
חומר לימוד: חומר לימוד: מפגשים עם הפסיכולוגיה- ד"ר בראל, צ. וד"ר נוימאיר מ. (2013) מפגשים עם הפסיכולוגיה- מפגש שני-פסיכולוגיה התפתחותית עמודים 266-267

הצעה לפעילות מצ"ב בקובץ נפרד


	מיהו בוגר?
	הצגת ההיבטים השונים של התבגרות: מאפיינים כלכליים ,חברתיים,  חוקיים
	2 ש'
	דיון כיתתי העוסק בהיבטים השונים והשפעתם על אורך התקופה. ניתן לדון בהבדלים בין-תרבותיים בהיבט זה ולהשוות בין חברות מסורתיות לחברות פוסט-מודרניות מבחינת אורך התהליך ואופיו.
חומר לימוד: מפגשים עם הפסיכולוגיה- ד"ר בראל, צ. וד"ר נוימאיר מ. (2013) מפגשים עם הפסיכולוגיה- מפגש שני-פסיכולוגיה התפתחותית עמודים 262-265

	שינויים חברתיים בגיל ההתבגרות
	סוגי קבוצות או התחברות על פי ציר הגיל. חשיבות הקבוצה בגיל ההתבגרות התנהגות קונפורמית
	4 ש'
	דוגמא לפעילות: תרגיל האטום- בתרגיל זה מתבקשים התלמידים להתחלק בכל פעם לקבוצות /אטומים בגדלים שונים. אלו שאינם מצליחים להישאר בקבוצה פורשים. כך עד שנותרים שניים אחרונים.
דיון: מדוע הניע אותם להלחם על מקומם באטום תוך קישור לצורך בהתחברות
חומר לימוד: מפגשים עם הפסיכולוגיה- ד"ר בראל, צ. וד"ר נוימאיר מ. (2013) מפגשים עם הפסיכולוגיה- מפגש שני-פסיכולוגיה התפתחותית עמודים 281-284; מפגש שלישי- פסיכולוגיה חברתית עמודים 122-131
נווה, נ. אלעד, ר. רן א. (2003) סוציולוגיה: במעגלי החברה, קבוצה עמודים 29-30; 38-41; 46-49

	למה מתבגרים מתחברים לקבוצות?
	צרכים אינסטרומנטליים ואקספרסיביים. רשתות חברתיות
	4 ש'
	דיון כיתתי
חומר לימוד: נווה, נ. אלעד, ר. רן א. (2003) סוציולוגיה: במעגלי החברה, קבוצה עמודים 8-11
מפגשים עם הפסיכולוגיה- ד"ר בראל, צ. וד"ר נוימאיר מ. (2013) מפגש שני-פסיכולוגיה התפתחותית עמודים 293-295


	משיכה בין אישית, חברות וזוגיות

	משיכה פיזית, קירבה גאוגרפית, תאורית הדמיון וההשלמה
	6 ש'
	דוגמא לפעילות: משחק לימודי "קחי אותי שרון"/הרווק/ה- 
הכנות: יש להכין ערכות כמספר הקבוצות בכיתה. הערכה תכיל דמות של גבר/אישה המחפשים בן/בת זוג. יש לצרף תאור של מאפייני הדמות (תכונות). בנוסף יש להכין תמונות של 3-4 מועמדים/ות. לדמויות אלו יש לצרף את תכונותיהן/מאפיניהן. הקבוצה צריכה להחליט מי בן/בת הזוג המתאים ולציין את שיקולי הדעת (למשל: דמות מסויימת קרובה גאוגרפית/מעמד דומה/תכונות דומות וכדומה).

במליאה יציגו הקבוצות את החלטותיהן ושיקולי הדעת. מתוכן ניתן לצאת לנושא החברות והזוגיות תוך הצגת התיאוריות השונות: קירבה גאוגרפית, תאורית הדמיון, תאוריית ההשלמה וכדומה
חומר לימוד: מפגשים עם הפסיכולוגיה- ד"ר בראל, צ. וד"ר נוימאיר מ. (2013) מפגשים עם הפסיכולוגיה- מפגש שלישי-פסיכולוגיה חברתית עמודים 156-171
על נושא האהבה: ראה קובץ מצ"ב

	שינויים רגשיים, יחסי הורים ומתבגרים
	תנודות במצבי רוח, 
	6 ש'
	חומר לימוד: מפגשים עם הפסיכולוגיה- ד"ר בראל, צ. וד"ר נוימאיר מ. (2013) מפגש שני-פסיכולוגיה התפתחותית עמודים 285-291
דוגמאות למשימות אפשריות:
א. העלאת שאלות רבות ככל האפשר הקשורות ליחסי הורים מתבגרים, ומיון השאלות תוך ציון הקטגוריות למיון (הכותרות).

ב. יצירת מפת מושגים בתוכנת וורד המקשרת בין המושגים השונים הקשורים לנושא זה של יחסי הורים מתבגרים, תוך ציון הקשר בין המושגים השונים.

 ג. התייחסות לאי הסכמות בין מתבגרים להוריהם , חלוקתם למקור אי ההסכמה ובחינת דרכים לגישור על הפער.

ד. ניסוח 10 דיברות לשמירה על יחסים טובים בין הורים למתבגרים. 
במידה ויש ללמידה פורום מלווה ניתן לבקש מהתלמידים להציג את הדברות שניסחו להוריהם ולהעלות לפורום התייחסות של ההורים ל- 10 הדברות שניסחו או לחילופין- להתייחס ל- 10 הדברות שהעלו חבריהם לכיתה (תגובה ל- 3 תלמידים לפחות)  



	עבודה מסכמת
	
	4 ש'
	הכנת מצגת הכוללת היבט/הבטים של גיל ההתבגרות;

ראיון עם מבוגר במשפחה על גיל ההתבגרות והשוואה בין גיל ההתבגרות בעבר להווה.


